cyanic-selkie/wikianc huggingface dataset:
Giornale di Sicilia
Ιστορικό
Η εφημερίδα διαδραμάτισε επίσης σημαντικό ρόλο στην πολιτικοποίηση των γυναικών του αγροτικού τομέα στη Σικελία στις αρχές της δεκαετίας του 1900.
Η Giornale di Sicilia κυκλοφορεί σε δέκα διαφορετικές τοπικές εκδόσεις, μία για κάθε επαρχία της Σικελίας και μία άλλη για την πόλη του Παλέρμο και η ημερήσια κυκλοφορία της κυμαίνεται με μέσο όρο στα 65.000 έως 68.000 αντίτυπα.
Εξωτερικοί σύνδεσμοι
Κατηγορία:Εφημερίδες με τόπο έκδοσης την Ιταλία Κατηγορία:Εφημερίδες στην ιταλική γλώσσα
Φερδινάνδος Κάρολος της Μάντουα
O Φερδινάνδος-Κάρολος, ιταλ. Ferrante Carlo , (31 Αυγούστου 1652 - 5 Ιουλίου 1708) από τον Οίκο των Γκοντζάγκα, ήταν δούκας της Μάντουα και Δούκας του Μομφερράτου (1665 - 1708), τελευταίος του Οίκου του. Αρχικά ήταν σύμμαχος με την Αυστρία, όταν όμως του κατέλαβε τη Γκουαστάλα, μεταστράφηκε στη Γαλλία.
Βιογραφία
Ήταν το μόνο τέκνο του Καρόλου Β΄ δούκα της Μάντουα και της Ισαβέλλας-Κλάρας των Αψβούργων, κόρης του Λεοπόλδου Ε΄ αρχιδούκα της Πέραν Αυστρίας.
Γεννήθηκε στο Ρέβερε της Μάντουα. Το 1665 σε τελετή στον Καθεδρικό του Αγ. Πέτρου περιεβλήθη με το αξίωμα του δούκα από τον Λεοπόλδο Α΄ των Αψβούργων-Αυστρίας. Η πρώτη πράξη του ήταν να περιορίσει τις καταχρήσεις στη συλλογή φόρων και να μεταρρυθμίσει τη δημόσια τάξη. Ήταν λάτρης της μουσικής: ο Τομάζο Αλμπινόνι του αφιέρωσε την δεύτερη όπερά του. Αγαπούσε τις φιλανθρωπίες και τις γυναίκες μάλλον παρά η εξουσία των δύο δουκάτων του.
Πρώτα νυμφεύτηκε τo 1671 την πέμπτη ξαδέλφη του Άννα-Ισαβέλλα Γκοντζάγκα, κόρη και κληρονόμο του Φερδινάνδου Γ΄ δούκα της Γκουαστάλα. Ο γάμος έφερε το δουκάτο της Γκουαστάλα στον Φερδινάνδο-Κάρολο, μια περιοχή που ήταν σημείο τριβής μεταξύ των δύο κλάδων του Οίκου. Κατά την περίοδο εξουσίας του η περιοχή του αυτονομήθηκε από την Αυστρία και αναπτύχθηκε οικονομικά. Τότε η Ισπανία ανέστειλε την ετήσια καταβολή 50.000 κορωνών για τη φρουρά του Καζάλε, κάτι που εξόργισε τον δούκα.
Η Αυστρία κατέλαβε τη Γκουαστάλα και ο απογοητευμένος δούκας έκανε συμφωνία (pact) με τον Λουδοβίκο ΙΔ΄, πωλώντας το Καζάλε. Ο υπουργός του Έρκολε Αντόνιο Ματιόλι ίσως είναι ο άνθρωπος, που το 1679 φυλακίστηκε στο Πινερόλο, φορώντας ένα σιδηρούν προσωπείο για να μην αποκαλύψει τη συμφωνία στους εχθρούς της Γαλλίας.
Το 1700 απεβίωσε ο Κάρολος Β΄ της Ισπανίας και ξεκίνησε ο Πόλεμος της Ισπανικής Διαδοχής, όπου ο δούκας πήρε το μέρος της Γαλλίας. Όταν το 1701 οι αντιγαλλικές δυνάμεις κατέλαβαν τη Μάντουα, ο δούκας άφησε τη διακυβέρνηση στην Άννα-Ισαβέλλα και πήγε στο Καζάλε. Τελικά οι Γάλλοι εκδιώχθηκαν πέρα από τις Άλπεις και η Μάντουα πλήρωσε βαρύ τίμημα. Το 1703 απεβίωσε η Άννα-Ισαβέλα και ο δούκας ζήτησε το χέρι της Ενριέττας της Λωρραίνης-Γκιζ, κόρης του Καρόλου Γ΄ δούκα του Ελμπέφ. Ο Φερδινάνδος-Κάρολος εξουσίαζε ένα δουκάτο, ενώ οι Ελμπέφ ήταν ένας πλάγιος κλάδος και είχαν τίτλο μόνο· παρ' όλα αυτά θα είχε συμμαχία με έναν άλλο Οίκο, που ήταν πρίγκιπες στην Αυλή της Γαλλίας.
Το 1706 όρισε πρωθυπουργό τον Ασκάνιο Αντρεάζι ως διαχειριστή των εσωτερικών υποθέσεων. Ο Ιωσήφ Α΄ τον κατηγόρησε για προδοσία· η Συνέλευση (Diet) στο Ρέγκενσμπουργκ το 1708 τον έκρινε ένοχο κακουργήματος και οι κτήσεις του στη Μάντουα κατασχέθηκαν από την Αυστρία. Το 1631 στον Πόλεμο για τη διαδοχή στη Μάντουα η Σαβοΐα είχε καταλάβει το μισό Μομφερά, τώρα ο Βίκτωρ-Αμεδαίος Β΄ της Σαρδηνίας κατέλαβε το υπόλοιπο. Ο δούκας απεβίωσε το ίδιο έτος στην Πάδοβα.
Οικογένεια
Πρώτα νυμφεύτηκε τo 1671 την 5η εξαδέλφη του Άννα-Ισαβέλλα Γκοντζάγκα, κόρη και κληρονόμο του Φερδινάνδου Γ΄ δούκα της Γκουαστάλα.
Το 1703 απεβίωσε η Άννα-Ισαβέλα και ο δούκας νυμφεύτηκε, για δεύτερη φορά, τη Σουζάνα Ερριέττα της Λωρραίνης-Γκιζ, κόρη του Καρόλου Γ΄ δούκα του Ελμπέφ.
Δεν απέκτησε απογόνους. Από την εκτός γάμου σχέση του με την Ισαβέλλα ή Ελεονόρα Πάρμα είχε νόθα τέκνα.
Πηγές
Κατηγορία:Οίκος των Γκοντζάγκα Κατηγορία:Δούκες της Μάντοβα Κατηγορία:Δούκες του Μομφερράτου
Ίθακα
Η Ίθακα είναι πόλη στην κομητεία Τόμπκινς στην πολιτεία της Νέας Υόρκης. Σύμφωνα με την απογραφή του 2010, ο πληθυσμός ήταν 30.014, η πυκνότητα του πληθυσμού ήταν 2.143,9 κάτοικοι ανά τ.χλμ. Η πόλη πήρε το όνομα της από το νησί της Ιθάκης.
Ιστορία
Ο οικισμός της Ίθακα ιδρύθηκε το 1790, ενώ ο οικισμός έγινε πόλη των ΗΠΑ το 1888. Η πόλη άκμαζε για μεγάλο μέρος του 19ου αιώνα και άρχιζαν να ιδρύονται σε αυτήν διάφορα εκπαιδευτικά ιδρύματα, όπως το Πανεπιστήμιο Κορνέλ και το Κολέγιο Ίθακα.
Αν και είχε βυθιστεί στην παρακμή στα τέλη του 20ου αιώνα, η πόλη άρχισε να αναπτύσσεται ξανά τα τελευταία χρόνια. Για μεγάλο μέρος της ιστορίας της, η οικονομία βασιζόταν στην εκπαίδευση και την κατασκευή πυροβόλων όπλων.
Εξωτερικοί σύνδεσμοι
Κατηγορία:Πόλεις της Νέας Υόρκης
Άβρεν
Το Άβρεν μπορεί να αναφέρεται:
Αλβέρτα, βασίλισσα της Καστίλης
Η Αλβέρτα, ισπαν.: Alberta, (άκμασε το 1071) ήταν η βασιλική σύζυγος του Σάντσο Β' βασιλιά της Καστίλλης (1065–1072).
Βιογραφία
Eίναι γνωστή μόνο από δύο έγγραφα. Το παλαιότερο, με ημερομηνία 26 Μαρτίου 1071, είναι ένα καταστατικό που εκδόθηκε από τον Σάντσo Β΄ στο μοναστήρι του Σαν Πέδρο δε Καρδένια. Αφορμή αυτού του καταστατικού ήταν μία συνάντηση του Σάντσo Β΄ με τον αδελφό του, βασιλιά Αλφόνσο ΣΤ' του Λεόν, και τις αδελφές του Ελβίρα και Ουρράκα μαζί με τον ανώτερο κλήρο του βασιλείου του στο Μπούργος, πιθανώς για να συζητήσουν την κακή διακυβέρνηση του αδελφού τους, βασιλιά. Γκαρσία Β' της Γαλικίας. Το δεύτερο έγγραφο με ημερομηνία 10 Μαΐου 1071, είναι ένα ιδιωτικό καταστατικό για το μοναστήρι του Σαν Πέδρο δε Αρλάνθα. Χρονολογείται από τη βασιλεία του Σάντσο και της Αλβέρτας στην Καστίλη και τη Γαλικία, υποδεικνύοντας ότι η εκτόπιση του Γκαρσία Β΄ που συμφωνήθηκε στο Μπούργος νωρίτερα μέσα στο έτος, είχε πραγματοποιηθεί από τον Σάντσο Β΄: «Ο βασιλιάς Σάντσο Β΄ και η βασίλισσα Αλβέρτα βασιλεύουν στην Καστίλη και τη Γαλικία» (regnante rex Sancio et Alberta regina in Castella et in Gallecia).
Η προέλευση της Αλβέρτα είναι άγνωστη. Οι μόνες μεσαιωνικές πηγές που παρέχουν στοιχεία για το θέμα, είναι αναξιόπιστες. Ο σύγχρονος Γουλιέλμος του Πουατιέ καταγράφει ότι δύο από τα αδέλφια (Σάντσο, Αλφόνσο και Γκαρθία) διαγωνίστηκαν για το χέρι μίας κόρης του βασιλιά Γουλιέλμου Α' της Αγγλίας, αλλά ο Γουλιέλμος Α΄ δεν είναι γνωστό ότι είχε κόρη με το όνομα Αλβέρτα. Άλλες αναφορές αναφέρουν ότι η κόρη του Γουλιέλμου Α΄ ήταν η Αγκάθα, και ότι οι διαγωνιζόμενοι ήταν ο Αλφόνσο και ο δούκας Ροβέρτος Γυισκάρδος. Ήταν μνηστευμένη με τον Αλφόνσο, αλλά απεβίωσε πριν από το γάμο.
Το Χρονικό της Νάχερα (Chronicle of Nájera) του τέλους του 12ου αι. καταγράφει μία διαφορετική παράδοση. Λέει ότι η μνηστή του Σάντσo ήταν κόρη τού θείου του, του βασιλιά Γκαρσία Σάντσεθ Γ΄ της Ναβάρρας. Βιάστηκε από τον νόθο ετεροθαλή αδελφό της, Σάντσο Γκαρσές, ο οποίος κατέφυγε στην προστασία του βασιλιά αλ-Μουκταντίρ της Θαραγόθα και του βασιλιά Ραμίρο Α΄ της Αραγονίας. Προς υπεράσπιση της νύφης του, ο Σάντσo επιτέθηκε και στους δύο και σκότωσε τον Ραμίρο Α΄ στη μάχη του Γκράους το 1070. Αυτή η διήγηση, όμως, είναι μία λογοτεχνική εφεύρεση και εντελώς αναξιόπιστη. Η ιστορική μάχη του Γκράους έγινε το 1063.
Αν και δεν είναι σημαντική μορφή στον θρύλο του Eλ Σιντ, η Δόνια Αλβέρτα παίζει σημαντικό ρόλο στο τρίπρακτο έργο La jura en Santa Gadea (1845) του Χουάν-Ευγένιο Χάρτσενμπους, στο οποίο ο Eλ Σιντ θεωρείται ότι σκότωσε τον Ραμίρο. Ο Eλ Σιντ, ο οποίος ήταν στην ιστορική μάχη του Γκράους, ήταν επίσης μάρτυρας του καταστατικού της 26ης Μαρτίου 1071.
Εκτροχιασμός στον σταθμό Μονπαρνάς
Ο εκτροχιασμός στον σταθμό Μονπαρνάς σημειώθηκε στις 16:00΄ στις 22 Οκτωβρίου 1895, όταν ο συρμός της ταχείας Γκρανβίλ – Παρισιού πέρασε τον προσκρουστήρα στον τερματικό σταθμό του Μονπαρνάς. Με το τρένο να έχει καθυστερήσει αρκετά λεπτά και τον οδηγό να προσπαθεί να αναπληρώσει τον χαμένο χρόνο, πλησίασε πολύ γρήγορα τον σταθμό και η ενεργοποίηση του αερόφρενου του τρένου από τον οδηγό ήταν αναποτελεσματική. Αφού διέλυσε τον προσκρουστήρα τερματισμού της γραμμής, το τρένο διέσχισε την ευρύχωρη αίθουσα του σταθμού και προσέκρουσε στον τοίχο. Η ατμάμαξα έπεσε στην Πλας ντε Ρεν (Place de Rennes), κάτω από το σταθμό του Μονπαρνάς, όπου στάθηκε με το ρύγχος της. Αν και όλοι οι επιβάτες επέζησαν, μια γυναίκα στον δρόμο κάτω από τον σταθμό σκοτώθηκε από την πτώση της τοιχοποιίας.
Γκόθαμ Σίτι
Το Γκόθαμ Σίτυ ή απλώς Γκόθαμ, είναι Μεγαλούπολη, πόλη διαμονής του ήρωα Μπάτμαν της DC Comics. Η πόλη ονομάστηκε για πρώτη φορά κατοικία του Μπάτμαν στο τέταρτο τεύχος του Μπάτμαν (Δεκέμβριος 1940) και από τότε χρησιμοποιείται μέχρι σήμερα.
Εκτροχιασμός στον σταθμό Μονπαρνάς
Εκτροχιασμός
Στις 22 Οκτωβρίου 1895, η ταχεία από το Γκρανβίλ προς Παρίσι (σταθμός Μονπαρνάς), που ανήκε στη σιδηροδρομική εταιρεία Chemins de fer de l'Ouest, αποτελούνταν από ατμομηχανή Νο. 721 (τύπος 2-4-0, γαλλικός κωδικός 120) που μετέφερε τρία βαγόνια αποσκευών, ένα ταχυδρομικό βαγόνι και έξι επιβατικά βαγόνια. Το τρένο είχε φύγει από το Γκρανβίλ εγκαίρως στις 08:45΄, αλλά καθυστέρησε αρκετά λεπτά καθώς πλησίαζε στον τερματικό σταθμό του Παρισιού Μονπαρνάς με 131 επιβάτες. Σε μια προσπάθεια να αναπληρώσει τον χαμένο χρόνο, το τρένο πλησίασε τον σταθμό πιο γρήγορα από το συνηθισμένο, με ταχύτητα 40 - 60 χλμ./ώ. και, όταν ο οδηγός προσπάθησε να εφαρμόσει το αερόφρενο "Westinghouse", αυτό αποδείχθηκε είτε ελαττωματικό ή αναποτελεσματικό. Τα φρένα της ατμάμαξας, από μόνα τους, ήταν ανεπαρκή για να σταματήσουν την αμαξοστοιχία, η ορμή την μετέφερε στους προσκρουστήρες και η ατμάμαξα διέσχισε τα σχεδόν 30 μέτρα της αίθουσας του σταθμού, επέπεσε στον πάχους 60 εκατοστών  τοίχο, πριν πέσει στην Πλας ντε Ρεν, από ύψος 10 μέτρων, όπου στάθηκε στο ρύγχος της. Μια γυναίκα στον δρόμο σκοτώθηκε από την πτώση της τοιχοποιίας και δύο επιβάτες, ο θερμαστής, δύο φύλακες και ένας περαστικός στον δρόμο τραυματίστηκαν.
Η γυναίκα, η οποία λεγόταν Μαρί - Ωγκυστίν Αγκιλάρ (Marie-Augustine Aguilard), στεκόταν περιμένοντας τον σύζυγό της στο κιόσκι ενός εφημεριδοπώλη, ενόσω αυτός είχε πάει να φέρει τα φύλλα της βραδινής έκδοσης.
Γκόθαμ Σίτι
Παραπομπές
Κατηγορία:Φανταστικές τοποθεσίες
Εκτροχιασμός στον σταθμό Μονπαρνάς
Συνέπειες
Ο μηχανοδηγός καταδικάστηκε σε φυλάκιση δύο μηνών και πρόστιμο 50 φράγκων επειδή προσέγγισε με μεγάλη ταχύτητα τον σταθμό. Σε έναν από τους φύλακες επιβλήθηκε πρόστιμο 25 φράγκων, καθώς τον είχε απασχολήσει η γραφειοκρατία και δεν κατάφερε να ενεργοποιήσει το χειρόφρενο. Η σιδηροδρομική εταιρεία συμπαραστάθηκε στην οικογένεια της εκλιπούσης και φρόντισε για την εκπαίδευση των δύο μικρών παιδιών της, καθώς επίσης πρότεινε και τη μελλοντική πρόσληψή τους.
Τα επιβατικά βαγόνια παρέμειναν άθικτα και απομακρύνθηκαν εύκολα. Χρειάστηκαν 48 ώρες προτού η νομική διαδικασία και η έρευνα επιτρέψουν στην εταιρεία να ξεκινήσει την απομάκρυνση της ατμάμαξας και της εφοδιοφόρου. Έγινε προσπάθεια μετακίνησης της ατμάμαξας με 14 άλογα, αλλά αυτό απέτυχε. Ένα βαρούλκο 250 τόνων με 10 άνδρες κατέβασε πρώτα την ατμάμαξα στο έδαφος και μετά επανέφερε την εφοδιοφόρο  στον σταθμό. Όταν η ατμάμαξα έφτασε στα συνεργεία σιδηροδρόμων, διαπιστώθηκε ότι είχε υποστεί μικρές μόνον ζημιές.
Κληρονομιά
Η φωτογραφία των Lévy and Sons έχει γίνει από τις πιο διάσημες στην ιστορία των μεταφορών. Η φωτογραφία, η οποία είναι πλέον δημόσιο κτήμα, χρησιμοποιείται ως εξώφυλλο στο βιβλίο An Introduction to Error Analysis του Τζον Τέιλορ. Η φωτογραφία εμφανίζεται στα εξώφυλλα του άλμπουμ για το Lean Into It από το αμερικανικό ροκ συγκρότημα Mr. Big και το Scrabbling at the Lock του ολλανδικού ροκ συγκροτήματος The Ex με τον Τομ Κόρα, που κυκλοφόρησε για πρώτη φορά το 1991, και στο άλμπουμ του 2019 Warranty Void If Removed από τον Γάλλο καλλιτέχνη ηχογράφησης Dial-up Jeremy.
Ένα σχεδόν πανομοιότυπο ατύχημα τρένου στην ίδια τοποθεσία εμφανίζεται σε ένα επεισόδιο του 1998 του Thomas and Friends που ονομάζεται «A Better View For Gordon» και ως όνειρο στο μυθιστόρημα του 2007 The Invention of Hugo Cabret και στην κινηματογραφική του μεταφορά του 2011, Hugo. Απεικονίζεται στη σειρά κόμικ The Extraordinary Adventures of Adèle Blanc-Sec, στο τέταρτο άλμπουμ του 1978 Momies en folie.
Εξωτερικοί σύνδεσμοι
Κατηγορία:Σιδηροδρομικά ατυχήματα και δυστυχήματα
Άβρεν (Κρούμοβγκραντ)
Το Άβρεν (βουλγαρικά: Аврен) είναι ένα χωριό στη νότια Βουλγαρία στην επαρχία του Κάρτζαλι. Βρίσκεται 20 χιλιόμετρα οδικώς νότια από το Κρούμοβγκραντ και περίπου 4 χιλιόμετρα βορείως από τα Βουλγαρο-Ελληνικά σύνορα. Από το 2007 η Ελλάδα με τη Βουλγαρία έχει ξεκινήσει συνομιλίες για να την άνοιξη συνοριακού σταθμού με τον οποίο θα συνδέονται οδικώς το Άβρεν με το χωριό Μυρτίσκη της ορεινής Ροδόπης.
Ιστορία
Στο χωρίο υπάρχουν σημάδια ότι στην περιοχή ήταν εγκαταστημένοι αρχαίοι Θράκες. Στην περιοχή του χωριού έχουν βρεθεί δύο αρχαίοι τάφοι, ένας στην περιοχή Τούμπατα (Тумбата) και ένας κοντά στο παλιό χριστιανικό κοιμητήριο. Σύμφωνα με μια προφορική παράδοση το παλαιότερο όνομα του χωριού ήταν Μπέλι Πραν (Бели пран).
Κατά την Οθωμανική περίοδο υπήρξε εξισλαμισμός. Σύμφωνα με τον Λούμπομιρ Μιλέτις (Βούλγαρος γλωσσολόγος - ιστορικός - εθνογράφος 1863-1937) έως το 1912 το χωριό αποτελείτο από Βούλγαρους χριστιανούς και Πομάκους μωαμεθανούς.
Στο τέλος του 19ου αιώνα κάτοικοι του χωριού συμμετείχαν στον αγώνα της Βουλγάρικης Εξαρχίας για την ανεξαρτησία της εκκλησίας από το Πατριαρχείο. Στις αρχές του 20ου αιώνα υπήρξαν μυστικές επιτροπές της ΕΜΕΟ για την απελευθέρωση της Βουλγαρίας από του Οθωμανούς - παρόλο που η περιοχή περιβάλλεται από μουσουλμανικούς πληθυσμούς.
thumb|200px|right|Μνημείο για τη δολοφονία 42 γυναικόπαιδων το 1913 από Βασιβουζούκους Οθωμανούς στο Α Βαλκανικό Πόλεμο. Το φθινόπωρο του 1913 κατά τη διάρκεια του Α΄ Βαλκανικού πολέμου (1912-13) Βασιβουζούκοι Οθωμανοί απήγαγαν 42 γυναικόπαιδα από το χωριό Μοναστήρι (το οποίο βρίσκεται νοτιότερα - σήμερα ανήκει στο Νομό Ροδόπης στην Ελλάδα). Οι Βασιβουζούκοι στην περιοχή Ντουμανλί μέσα στο χωριό αφότου βασάνισαν, δολοφόνησαν τα 42 γυναικόπαιδα και με αφορμή το ιστορικό γεγονός αυτό σήμερα στο κέντρο του χωριού υπάρχει μνημείο ειρήνης και μνήμης.
Αξιοθέατα
Στο χωριό υπάρχει η παλαιά ερειπωμένη εκκλησία του Αγίου Ηλία η οποία χτίστηκε το 1870. Ακριβώς δίπλα στην εκκλησία υπάρχουν τα ερείπια του παλιού σχολείου. Στο μουσείο του Κρούμοβγκραντ υπάρχει η μαρμάρινη πλάκα που υπήρχε στην είσοδο της εκκλησίας. Στο χωριό υπάρχει και η σύγχρονη εκκλησία του Αγίου Νικολάου.
Σημείωση
α.Το Μοναστήρι είναι χωριό στο Νομό Ροδόπης στην Ελλάδα. Η Γκουμουλζίνα είναι η παλαιότερη ονομασία της Κομοτηνής.
Παραπομπές
Κατηγορία:Χωριά της Επαρχίας Κάρτζαλι
2-φαινυλαιθαναμίνη
Η 2-φαινυλαιθαναμίνη ή (2-φαινυλαιθυλ)αμίνη ή φαιναιθυλαμίνη (PEA, PhenEthylAmine) είναι ένα φυσικό μονοαμινο αλκαλοειδές, μια ιχναμίνη και ένα ψυχοενεργό φάρμακο με τονωτικά αποτελέσματα. Ορισμένες μελέτες προτείνουν ότι η 2-φαινυλαιθαναμίνη λειτουργεί ένα νευροκινητικό ή νευροδιαβιβαστής στο νευρικό σύστημα των θηλαστικών. Βιοσυνθέτεται από το αμινοξύ φαινυλαλανίνη με ενζυματική αποκαρβοξυλίωση. Εκτός σπό τα θηλαστικά, η 2-φαινυλαιθαναμίνη βρέθηκε και σε πολλούς άλλους ζωντανούς οργανισμούς και τροφές όπως η σοκολάτα, ιδιαίτερα μετά από μικροβιακή ζύμωση. Πωλείται ως διαιτικό πρόσθετο και προτείνεται για θεραπευτικά αποτελέσματα στη βελτίωση της διάθεσης και απώλεια περιττού βάρους. Ωστόσο, όταν λαμβάνεται από το στόμα, η 2-φαινυλαιθαναμίνη είναι συνή8ως ανενεργή, λόγω του εκτενούς μεταβολισμού πρώτης διόδου με αναστολείς της μονοαμινοοξειδάσης (MAO, MonoAminoOxidase) σε φαινυλαιθανικό οξύ, που εμποδίζουν συμαντικές συγκεντρώσεις της ουσίας από το να φθάσουν ως τον εγκέφαλο.
Η ομάδα των παραγώγων της 2-αιθυλαιθαναμίνης αναφέρεται συχνά ως «φαιναιθυλαμίνες». Οι υποκατεστημένες φαιναιθυλαμίνες, οι υποκατεστημένες αμφεταμίνες και οι υποκατεστημένες μεθυλενοδιοξυφαιυνυλαμίνες (MDxx) είναι μια σειρά από πλατιές και διακριτές ομάδες ενώσεων που παράγονται από τη 2-φαινυλαιθαναμίνη, που περιλαμβάνουν τονωτικά, ψυχεδελικά, εντακτογενικά, ανορεκτικά, βρογχοδιασταλτικά, αποσυμφορητικά και αντικαταθληπτικά φάρμακα, ανάμεσα σε άλλα.
Πηγές
Κατηγορία:Αρωματικές αμίνες Κατηγορία:Αλκαλοειδή Κατηγορία:Διεγερτικά
Επιχείρηση Δρυς
Η Επιχείρηση Δρυς (γερμανικά: Operation Eiche) ή αλλιώς η καταδρομή του Γκραν Σάσσο ήταν μια καταδρομική επιχείρηση των Γερμανών με επικεφαλής τον Λοχαγό Ότο Σκορτσένυ κατά τη διάρκεια του 2ου Παγκόσμιου Πόλεμου για τη διάσωση του Ιταλού δικτάτορα Μπενίτο Μουσολίνι, και πραγματοποιήθηκε τον Σεπτέμβριο του 1943.
Ιστορία
Αμεσως μετά την απόβαση των συμμάχων στη Σικελία τον Ιούλιο του 1943 και τον βομβαρδισμό της Ρώμης ,Το Ανώτατο Φασιστικό Συμβούλιο αποφάσισε να καθαιρέσει τον Ντούτσε από αρχηγό και τον αντικατέστησε με τον Στρατηγό Πιέτρο Μπαντόλιο. Ο Μπενίτο Μουσολίνι συνελήφθη, κατ' εντολή του τότε βασιλιά της Ιταλίας Βιτόριο Εμμανουέλε τον Γ', που είχε εν τω μεταξύ προσχωρήσει στο φασιστικό κίνημα.
Ο Μουσολίνι μετά από περιπλάνηση εντός της Ιταλίας κατέληξε σ' ένα τουριστικό χειμερινό θέρετρο, στο ξενοδοχείο Κάμπο Ιμπερατόρε, που βρίσκεται στο ομώνυμο οροπέδιο, στο κέντρο του Γκραν Σάσσο.
Η Επιχείρηση Διάσωσης
Όταν μαθεύτηκε η είδηση στο Βερολίνο ότι ο Μουσολίνι καθαιρέθηκε ο Χίτλερ ενοχλήθηκε από αυτήν την κίνηση των Ιταλών συμμάχων του, και αποφάσισε και για λόγους κύρους του Άξονα την απελευθέρωσή του. Έτσι ανέθεσε στον Ταγματάρχη Χάραλντ Μος την εκπόνηση του σχεδίου διάσωσης του Μουσολίνι. Ο ίδιος ο Χίτλερ επέλεξε τον Ότο Σκορτσένυ, έναν ήρωα των Ναζί για τις επιτυχημένες αποστολές του, να εκτελέσει το σχέδιο.Ο Σκορτσένυ με το δίκτυο πληροφοριών που διέθετε, κατάφερε να εντοπίσει τον Μουσολίνι, και έτσι στις 12 Σεπτεμβρίου 1943 η καταδρομική δύναμη επιβιβάσθηκε σε ανεμόπτερα τύπου DFS 230 για να εκτελέσει την ιδιόμορφη αποστολή. Όλη η καταδρομική δύναμη ανήκε στους Γερμανούς αλεξιπτωτιστές. Χρησιμοποιήθηκαν 12 ανεμόπτερα που προσγειώθηκαν σε κοντινά υψώματα. Οι Ιταλοί θα αιφνιδιαστούν και οι απώλειες θα είναι ελάχιστες, και ο λόγος ήταν επειδή μαζί με τους Γερμανούς Κομάντο βρισκόταν και ένας έμπιστος Ιταλός Στρατηγός του Μουσολίνι, ο Φερντινάντο Σολέτι, που χάρη στη μεσολάβηση του κατάφερε να πείσει τους Ιταλούς να μην αντισταθούν. Ο Ότο Σκορτσένυ κατέστρεψε τον ασύρματο των Ιταλών και στη συνέχεια παρουσιάστηκε στον Μουσολίνι και του είπε : "Ντούτσε ο Φύρερ με έστειλε να σας απελευθερώσω". Και ο Μουσολίνι θα του απαντήσει: "Ήξερα ότι ο φίλος μου δεν θα ξεχνούσε". Στη συνέχεια επιβιβάσθηκαν σε ένα αεροπλάνο και πρώτα πήγαν στη Ρώμη και έπειτα στη Βιέννη, όπου ο Μουσολίνι διανυκτέρευσε στο ξενοδοχείο Ιμπέριαλ.
Η επιχείρηση διάσωσης του Μουσολίνι θα γίνει γνωστή σε όλον τον κόσμο μέσα από τη Γερμανική προπαγάνδα του Γκαίμπελς και θα κάνει μεγάλη αίσθηση. Ωστόσο θα είναι μία από τις τελευταίες επιτυχίες των Ναζί πριν από το τέλος του 2ου παγκόσμιου πόλεμου.
Πηγές
Κατηγορία:Στρατιωτικές Επιχειρήσεις του Β' Παγκοσμίου Πολέμου Κατηγορία:Κωδικές ονομασίες Κατηγορία:Μπενίτο Μουσολίνι
Χαλίνα Κονοπάτσκα
Βιογραφία
Η Κονοπάτσκα γεννήθηκε στη Ράβα Μαζοβιέτσκα της Ρωσικής Αυτοκρατορίας και μεγάλωσε στη Βαρσοβία, όπου εκπαιδεύτηκε στην ιππασία, την κολύμβηση και το πατινάζ. Όλη η οικογένειά της έπαιζε επίσης αντισφαίριση, συμπεριλαμβανομένου του πατέρα της, Γιάκουμπ, της αδερφής της, Τσασουάβα και του αδελφού της, Ταντέους. Ενώ σπούδαζε στη Φιλολογική Σχολή του Πανεπιστημίου της Βαρσοβίας, ασχολήθηκε επίσης με το σκι και τον στίβο, αλλά σύντομα εγκατέλειψε τα χειμερινά σπορ επειδή οι εγκαταστάσεις προπόνησης ήταν πολύ μακριά από το σπίτι της. Το 1926 σημείωσε το πρώτο της παγκόσμιο ρεκόρ στη δισκοβολία, μετά από λίγους μόνο μήνες προπόνησης, που ακολούθησαν άλλα δύο ρεκόρ το 1927 και το 1928.
Πανελλήνιο Πρωτάθλημα Καταδύσεων 2017
Το Πανελλήνιο Πρωτάθλημα Καταδύσεων 2017 ήταν η 50η διοργάνωση του ανεξάρτητου Πανελληνίου Πρωταθλήματος Καταδύσεων, που διεξήχθη από την Κολυμβητική Ομοσπονδία Ελλάδας. Η διοργάνωση πραγματοποιήθηκε στο κλειστό καταδυτήριο του ΟΑΚΑ, στην Αθήνα από την Παρασκευή 9 έως και την Κυριακή 11 Ιουνίου του 2017. Στο πρωτάθλημα διεξήχθησαν οι κατηγορίες ΟΠΕΝ, Α-Β και Γ-Δ.
Χαλίνα Κονοπάτσκα
Βιογραφία
Η Κονοπάτσκα είχε σκούρο δέρμα και καστανά μάτια, χάρη στους Τάταρους προγόνους της. Φορούσε πάντα κόκκινο μπερέ ενώ αγωνιζόταν και είχε το παρατσούκλι «Μις Ολυμπία». Το 1928 παντρεύτηκε τον Ιγκνάτσι Ματουσέφσκι, ο οποίος σύντομα θα γινόταν Υπουργός Οικονομικών, όπου υπηρέτησε σε πέντε διαδοχικές κυβερνήσεις της Πολωνίας. Αποσύρθηκε από τον στίβο το 1931, αλλά συνέχισε να ασχολείται με αθλήματα ψυχαγωγικά, όπως σκι, αντισφαίριση και αγώνες αυτοκινήτων. Συνέχισε να αναφέρεται ως μία από τις καλύτερες Πολωνές αθλήτριες της αντισφαίρισης μέχρι το 1937. Ήταν επίτιμη προσκεκλημένη τόσο στους Χειμερινούς όσο και στους Θερινούς Ολυμπιακούς Αγώνες του 1936 και το 1938-1939 ήταν επίσης μέλος της Πολωνικής Ολυμπιακής Επιτροπής. Όντας μια μορφωμένη γυναίκα, με άπταιστη γνώση τριών ξένων γλωσσών, ασχολήθηκε με τη συγγραφή ποίησης. Έγραψε τον πρώτο της τόμο ποιημάτων με τίτλο Któregoś dnia (Μια μέρα) το 1929, και αργότερα δημοσίευσε στίχους της στο λογοτεχνικό περιοδικό Skamander, καθώς και στο Wiadomości Literackie, το κορυφαίο λογοτεχνικό περιοδικό της μεσοπολεμικής Πολωνίας, κερδίζοντας την αναγνώριση από καταξιωμένους συγγραφείς της εποχής, όπως οι Μιετσίσουαφ Γκριντζέφσκι, Καζίμιες Βιεζίνσκι και Αντόνι Σουονίμσκι. Σύμφωνα με την καθηγήτρια Άννα Νασιουόφσκα, τα έργα της Κονοπάτσκα εκτιμήθηκαν για τη φεμινιστική τους προσέγγιση στην ανάλυση της σχέσης μεταξύ ενός άνδρα και μιας γυναίκας και για τις αναμνήσεις τους από τη νιότη και την αντιμετώπιση του θέματος της ζήλιας.
Πανελλήνιο Πρωτάθλημα Καταδύσεων 2017
Πρωταθλήτρια ομάδα αναδείχθηκε ο Παναθηναϊκός Α.Ο. για έκτη φορά στην ιστορία του συγκεντρώνοντας 70 βαθμούς. Τη δεύτερη θέση κατέλαβε η Α.Π.Σ. Αργώ με 69 βαθμούς και την τρίτη ο ΝΟΒΑ με 32 βαθμούς.
Χαλίνα Κονοπάτσκα
Βιογραφία
Τον Σεπτέμβριο του 1939, κατά την έναρξη του Β΄ Παγκοσμίου Πολέμου, βοήθησε τον σύζυγό της, Ιγκνάτσι Ματουσέφσκι, πρώην Υπουργό Οικονομικών στην πολωνική κυβέρνηση, να εκκενώσει τα αποθέματα χρυσού της Εθνικής Τράπεζας της Πολωνίας στη Γαλλία για να βοηθήσει στη χρηματοδότηση της πολωνικής εξόριστης κυβέρνησης. Μετά την παράδοση της Γαλλίας στη Γερμανία τον Ιούνιο του 1940, το ζευγάρι μετανάστευσε στις Ηνωμένες Πολιτείες, φτάνοντας εκεί μέσω Ισπανίας, Πορτογαλίας και Βραζιλίας τον Σεπτέμβριο του 1941. Αφού ο σύζυγός της πέθανε ξαφνικά στη Νέα Υόρκη το 1946, ίδρυσε μια σχολή σκι κοντά στην πόλη της Νέας Υόρκης, καθώς επίσης δοκίμασε τις δυνάμεις της στο σχέδιο μόδας και διατηρούσε ένα κατάστημα μπουτίκ εκεί. Το 1949 παντρεύτηκε τον Τζορτζ Στσερμπίνσκι, έναν καταξιωμένο αθλητή της αντισφαίρισης. Μετά τον θάνατο του δεύτερου συζύγου της το 1959, μετακόμισε στη Φλόριντα, όπου το 1960 αποφοίτησε από ένα κολέγιο τέχνης οπότε και έγινε ζωγράφος, δουλεύοντας με το ψευδώνυμο Έλεν Τζορτζ (Helen George). Ζωγράφιζε κυρίως λουλούδια. Πέθανε στις 28 Ιανουαρίου 1989, και αμέσως μετά της απονεμήθηκε μετά θάνατον ο Χρυσός Σταυρός της Αξίας από την Πολωνική Κυβέρνηση. Οι στάχτες της αναπαύθηκαν στον τάφο των γονιών της στο νεκροταφείο Μπρούντνο της Βαρσοβίας.
Πανελλήνιο Πρωτάθλημα Καταδύσεων 2017
Ανδρών
2015 | 2016 | 2017 | 2018 | 2019
Χαλίνα Κονοπάτσκα
Βιβλιογραφία
Κατηγορία:Πολωνές αθλήτριες της δισκοβολίας Κατηγορία:Αθλητές του στίβου στους Θερινούς Ολυμπιακούς Αγώνες 1928 Κατηγορία:Χρυσοί Ολυμπιονίκες του στίβου Κατηγορία:Πολωνοί χρυσοί Ολυμπιονίκες Κατηγορία:Πολωνές ποιήτριες Κατηγορία:Πολωνές συγγραφείς Κατηγορία:Πολωνοί μετανάστες στις Ηνωμένες Πολιτείες Κατηγορία:Ιππότες του Τάγματος της Αναγέννησης της Πολωνίας Κατηγορία:Αποδέκτες του Χρυσού Σταυρού της Αξίας (Πολωνία) Κατηγορία:Αποδέκτες του Τάγματος του Λευκού Αετού (Πολωνία)
Πανελλήνιο Πρωτάθλημα Καταδύσεων 2017
Γυναικών
2015 | 2016 | 2017 | 2018 | 2019
Παραπομπές
Κατηγορία:Πανελλήνιο Πρωτάθλημα Καταδύσεων Κατηγορία:Υγρός στίβος το 2017 Κατηγορία:Διοργανώσεις υγρού στίβου στην Αθήνα
Σημαία της Αλάσκας
Η σημαία της Αλάσκας αποτελείται από οκτώ χρυσά αστέρια, που σχηματίζουν τη Μεγάλη Άρκτο και τον Πολικό Αστέρα, σε ένα σκούρο μπλε πεδίο. Το Big Dipper είναι ένας αστερισμός στον αστερισμό Ursa Major που συμβολίζει μια αρκούδα, ζώο αυτόχθον στην Αλάσκα. Όπως απεικονίζεται στη σημαία, τα αστέρια της μπορούν να χρησιμοποιηθούν ως οδηγός από τον αρχάριο για να εντοπίσουν τον Πολικό Αστέρα και να προσδιορίσουν τον αληθινό βορρά, που διαφέρει σημαντικά από τον μαγνητικό βορρά.
Ο σχεδιασμός δημιουργήθηκε από τον Μπένι Μπένσον του Σέγουορντ και επιλέχθηκε από περίπου 700 συμμετοχές σε διαγωνισμό του 1927. Το 2001, μια έρευνα που διεξήχθη από την Βορειοαμερικανική Ένωση Σημαιολογίας κατέθεσε την πέμπτη σημαία της Αλάσκας στην καλύτερη ποιότητα σχεδιασμού από τις 72 καναδικές επαρχίες, τις ΗΠΑ και τις σημαίες της επικράτειας των Η.Π.Α. Τελείωσε πίσω από τις σημαίες του Νέου Μεξικού, του Τέξας, του Κεμπέκ και του Μέριλαντ αντίστοιχα.
Σχεδιασμός και Προέλευση
32 χρόνια πριν η Αλάσκα γίνει κράτος, το Τμήμα Αλάσκας της Αμερικανικής Λεγεώνας χρηματοδότησε έναν εδαφικό διαγωνισμό για τα παιδιά της Αλάσκας από την έβδομη τάξη (παιδιά ηλικίας 12-13 ετών) έως τη δωδέκατη τάξη (παιδιά ηλικίας 17-18 ετών) .Κερδίζοντας το διαγωνισμό το 1927, ο σχεδιασμός του Μπένι Μπένσον, ενός 13χρονου κατοίκου της Αλάσκας που κατοικεί στο σπίτι του ΤζέσεΛι για παιδιά στο Σέγουορντ, επιλέχθηκε να αντιπροσωπεύσει τη μελλοντική σημαία της επικράτειας της Αλάσκας. Μέχρι τότε, οι άνθρωποι της Αλάσκας είχαν πετάξει μόνο τη σημαία των ΗΠΑ από τότε που το έδαφος αγοράστηκε από τη Ρωσία το 1867. Ο σχεδιασμός του Μπένσον επελέγη σε περίπου 700 άλλες υποβολές από μαθητές σε όλη την επικράτεια από την τάξη των 7-12. Στις περισσότερες άλλες καταχωρίσεις παρουσιάστηκαν παραλλαγές στην εδαφική φώκια, στον ήλιο των μεσάνυχτων, στο Βόρειο Σέλας, στις πολικές αρκούδες και στις χρυσοχοΐες. Για να γιορτάσει το επίτευγμά του, ο Μπένσον τιμήθηκε με 1.000$ (δολάρια) και ένα χαραγμένο ρολόι.
Ο Μπένι κοίταξε τον ουρανό για τα σύμβολα που συμπεριέλαβε στο σχεδιασμό του. Επιλέγοντας τον γνωστό αστερισμό που έψαχνε κάθε βράδυ πριν κοιμηθεί στο ορφανοτροφείο, υπέβαλε αυτή την περιγραφή μαζί του:
Ιστορία
μικρογραφία
Σημαία Ρωσικής-Αμερικανικής Εταιρείας
Μεταξύ 1799 και 1867 η Αλάσκα κυβερνήθηκε από την Ρωσική-Αμερικανική Εταιρεία (RAC), μια εμπορική εταιρεία που χρηματοδοτήθηκε από το κράτος αρχικά με έδρα το Ιρκούτσκ και στη συνέχεια την Αγία Πετρούπολη της Ρωσίας. Η σημαία που πετούσαν τα πλοία της Εταιρείας και τα ακτοπλοϊκά τους ιδρύματα ήταν η εμπορική σημαία της Ρωσίας (αστικός εμβολέας). Στις 28 Σεπτεμβρίου (10 Οκτωβρίου, νέο στυλ) το 1806, ο Αλεξάντρ Ι, αυτοκράτορας της Ρωσίας έκανε μια συμβολική αναφορά στο σχέδιο που του υποβλήθηκε νέα σημαία για τη Ρωσοαμερικανική Εταιρεία. "Γι 'αυτό," και πρόσθεσε το κυπαρίσι του, εγκρίνοντας έτσι την πρώτη σημαία στην ιστορία της Ρωσίας για να χρησιμοποιηθεί από μια ναυτική εταιρία. Μετά την αυτοκρατορική επιβεβαίωση, το ακρωτήριο ακουγόταν στη Γερουσία και στις 19 Οκτωβρίου 1806 στάλθηκε για εκτέλεση στο κεντρικό γραφείο της ρωσοαμερικανικής εταιρείας (RAC), καθώς και στα κολέγια Ναυαρίας και Εμπορίου.
Ο νέος σχεδιασμός της εταιρικής σημαίας του 1806 έβαλε τον αυτοκρατορικό αετό στο άνω αριστερό τρίμηνο της εμπορικής σημαίας της Ρωσίας. Προκειμένου το σύμβολο κράτους να παραμείνει ανεμπόδιστο και πιο ορατό, το πλάτος της λευκής λωρίδας διευρύνθηκε για να καλύψει το ήμισυ σχεδόν του πλάτους της σημαίας. Οι κανονικές αναλογίες πλάτους της εμπορικής σημαίας της Ρωσίας ήταν ίσες τρίτες. Ο αυτοκράτορας έφερε ένα κύλινδρο που βυθίστηκε στη μπλε λωρίδα, επίσης για περισσότερη ορατότητα, που διαβάζονταν, σε συντομογραφία, «Ρωσική Αμερικανική Εταιρεία». Ο συμβολισμός του κυλίνδρου κάτω από τον αυτοκρατορικό αετό συμπληρώνει την επίσημη εκδοχή του ονόματος της εταιρείας «Υπό Ρωσική-Αμερικανική Εταιρεία Προστασίας της Αυτοκρατορικής Μεγαλειότητας». [4]
Η σημαία πέταξε πάνω από την Αλάσκα μέχρι τις 18 Οκτωβρίου 1867, όταν όλες οι ρωσικές και αμερικανικές εταιρίες στην Αλάσκα πωλήθηκαν στις Ηνωμένες Πολιτείες.
Σημαία του κράτους
Το νομοσχέδιο της Αλάσκας ενέκρινε το σχεδιασμό του Benson ως επίσημη σημαία για την επικράτεια της Αλάσκας στις 2 Μαΐου 1927. Η πρώτη σημαία που έγινε με βάση το σχεδιασμό του Benny ήταν από μπλε μεταξωτό αστέρι και χρυσά αστέρια. Αρχικά επέρασε στις 9 Ιουλίου 1927. Διατηρήθηκε ως κρατική σημαία στο Statehood το 1959.
Εξωτερικοί σύνδεσμοι
Κατηγορία:Σημαίες κρατικών υποδιαιρέσεων
Φραγκίσκος Γ΄ της Μάντουα
O Φραγκίσκος Γ', ιταλ. Francesco III, (10 Μαρτίου 1533 - 22 Φεβρουαρίου 1550) από τον Οίκο των Γκοντζάγκα, ήταν δούκας της Μάντοβας και ως Φραγκίσκος Α΄ Μαρκήσιος του Μομφερράτου (1540 - 1550).
Βιογραφία
Ήταν ο πρωτότοκος γιος του Φρειδερίκου Β΄ δούκα της Μάντοβας και της Μαργαρίτας Παλαιολογίνας μαρκησίας του Μονφερά.
Η μητέρα του ήταν έβδομη απόγονος του Ανδρόνικου Β΄ Παλαιολόγου, Αυτοκράτορα των Ρωμαίων. Αδέλφια του ήταν ο Γουλιέλμος μετέπειτα δούκας της Μάντουα, ο Λουδοβίκος δούκας του Νεβέρ και ο Φρειδερίκος καρδινάλιος.
Το 1540 απεβίωσε ο πατέρας του και τον διαδέχθηκε 7 ετών. Νυμφεύτηκε 16 ετών, αλλά το επόμενο έτος απεβίωσε (1550) και τον διαδέχθηκε ο νεότερος αδελφός του Γουλιέλμος.
Η σύζυγός του Αικατερίνη ήταν, όπως και αυτός, 17 ετών όταν χήρεψε, έτσι το 1553 παντρεύτηκε σε δεύτερο γάμο τον Σιγισμούνδο Β΄ Αύγουστο των Γιαγκελλόνων, βασιλιά της Πολωνίας και μέγα δούκα της Λιθουανίας. Το 1566 απεβίωσε η μητέρα του Μαργαρίτα. Η Αικατερίνη απεβίωσε το 1572 χωρίς απογόνους.
Οικογένεια
Το 1549 νυμφεύτηκε την Αικατερίνη των Αψβούργων, κόρη του Φερδινάνδου Α΄ αρχιδούκα της Αυστρίας, βασιλιά της Ουγγαρίας, Βοημίας, Γερμανίας. Δεν είχαν απογόνους. Ο Φραγκίσκος Γ΄, τέσσερις μήνες μετά τον γάμο, πνίγηκε στη λίμνη Κόμο.
Πηγές
Κατηγορία:Οίκος των Γκοντζάγκα Κατηγορία:Δούκες της Μάντοβα Κατηγορία:Μαρκήσιοι του Μομφερράτου
Μίνι Εστάντι
Το Μίνι Εστάντι (, που σημαίνει "Μίνι Γήπεδο"), είναι ποδοσφαιρικό γήπεδο το οποίο βρίσκεται βρίσκεται στην Βαρκελώνη στη Καταλονία της Ισπανίας. Η χωρητικότητα φθάνει τα 15.276 άτομα και βρίσκεται απέναντι από το Καμπ Νόου, το γήπεδο της κύριας ομάδας. Σήμερα το γήπεδο είναι η έδρα της ΦΚ Μπαρτσελόνα Β (αναπληρωματική ομάδα της Μπαρτσελόνα), της γυναικείας ομάδας της Μπαρτσελόνα και της Χουβενίλ Α.
Αθλητική χρήση
Το στάδιο ήταν η έδρα της ΦΚ Μπαρτσελόνα Γ μέχρι το 2007, όταν η ομάδα διαλύθηκε. Επίσης, το στάδιο ήταν έδρα των Μπαρτσελόνα Ντράγκονς, μιας ισπανικής ομάδας Αμερικανικού ποδοσφαίρου, μέχρι τη διάλυση της το 2003.
Μερικές φορές, στο στάδιο αγωνίζεται και η εθνική ομάδα της Ανδόρρας.
Συναυλίες
Οι Queen έδωσαν συναυλία στο στάδιο, κατά τη διάρκεια περιοδείας, στις 1 Αυγούστου 1986.
Ο Ντέιβιντ Μπόουι είχε δύο συναυλίες (σε δύο συνεχόμενα βράδια) κατά τη διάρκεια περιοδείας στις 7-8 Ιουλίου 1987.
Ο Έλτον Τζον τραγούδησε στο γήπεδο σε συναυλία στις 21 Ιουλίου 1992. Η συναυλία ηχογραφήθηκε και κυκλοφόρησε σε VHS και DVD.
Μέλλον
Ως μέρος του σχεδίου Εσπάι Μπάρτσα, το γήπεδο Μίνι Εστάντι θα κατεδαφιστεί υπέρ του Νόου Παλάου Μπλαουγκράνα. Το νέο στάδιο Γιόχαν Κρόιφ θα κατασκευαστεί στην Θιουτάτ Εσπορτίβα Ζοάν Γκαμπέρ, το οποίο θα στεγάσει την αναπληρωματική ομάδα και τις γυναικείες ομάδες της Μπαρτσελόνα.
Αναμένεται ότι το Μίνι Εστάντι θα κατεδαφιστεί μετά τη λήξη της σεζόν 2018-19, όταν το Εστάντι Γιόχαν Κρόιφ προβλέπεται να ανοίξει τις πόρτες του.
Παραπομπές
Κατηγορία:Στάδια ποδοσφαίρου στην Καταλωνία Κατηγορία:Αθλητικές εγκαταστάσεις στη Βαρκελώνη Κατηγορία:Μπαρτσελόνα Β (ποδόσφαιρο)
Κυβέρνηση Άνγκελα Μέρκελ 2018
Η τρέχουσα κυβέρνηση της Γερμανίας είναι η 24η Ομοσπονδιακή κυβέρνηση και σχηματίστηκε 171 ημέρες μετά τις Ομοσπονδιακές εκλογές του 2017. Στις 14 Μαρτίου 2018 η Μπούντεσταγκ υπερψήφισε την Άνγκελα Μέρκελ ως καγκελάριο με 364 ψήφους από τους συνολικά 692 ψηφίσαντες. Είναι η τέταρτη συνεχόμενη κυβέρνηση στην οποία είναι καγκελάριος η Άνγκελα Μέρκελ και αποτελείται από τη συνεργασία των κομμάτων CDU, CSU και SPD.
Εξωτερικοί σύνδεσμοι
Κατηγορία:Πολιτική της Γερμανίας Κατηγορία:Κυβερνήσεις συνεργασίας κομμάτων
Στάθης Παναγιωτόπουλος
Ο Στάθης Παναγιωτόπουλος (Αλόννησος, 4 Μαρτίου 1963) είναι Έλληνας ραδιοφωνικός και τηλεοπτικός παρουσιαστής.
Βιογραφία
Ο ίδιος κατάγεται από την Αλόννησο και μεγάλωσε στη Θεσσαλονίκη. Σπούδασε αγγλική φιλολογία στο Αριστοτέλειο Πανεπιστήμιο Θεσσαλονίκης.
Εργάστηκε για δεκατρία χρόνια σε μεγάλη εταιρεία. Το 1982 εξέδωσε βιβλίο σχετικά με τα μουσικά συγκροτήματα, ενώ το επόμενο έτος άρχισε να αρθρογραφεί στο περιοδικό Ποπ & Ροκ και αργότερα σε άλλα μουσικά περιοδικά, αλλά και σε αθλητική εφημερίδα της Θεσσαλονίκης. Το 1986 άρχισε να παρουσιάζει κυρίως μουσικές εκπομπές στο ραδιόφωνο και μετέδωσε αγώνες για την ΕΡΑ Σπορ.
Το 1988 άρχισε να εργάζεται στην τηλεόραση, από όπου έγινε γνωστός ως παρουσιαστής της heavy metal μουσικής εκπομπής «Μεταλλουργείο» (1989-1994, ΕΤ3). Αργότερα συμμετείχε ως συμπαρουσιαστής στην μουσική εκπομπή «Jammin ζωντανά» (1996-2000 ΕΤ3) και «Tarazza»/«Θαλασσοθεραπεία» (2001 ΕΤ3).
Από το 2005 ως το 2008 συμπαρουσίαζε την εκπομπή μαγειρικής «Νηστικό Αρκούδι» πρώτα στην ΕΤ3 και έπειτα στην ΝΕΤ. Από το 2008 έως το 2021 συμμετείχε στην παρουσίαση της εκπομπής «Ράδιο Αρβύλα».
Από το Νοέμβριο του 2002 έως το 2007 παρουσίαζε την χιουμοριστική ραδιοφωνική εκπομπή «Σκυλίσια Μέρα» στο ραδιοφωνικό σταθμό 1055 Rock της Θεσσαλονίκης.
Νωρίτερα έκανε εκπομπές στον Antenna 97.5 (νυν Easy 97.5), στον Άλφα 103, στον 105 FM της Helexpo και στον πειρατικό Μουσικό Δίαυλο.
Έχει συμμετάσχει στις ταινίες «Λάρισα Εμπιστευτικό», «Poker Face», «Agon», και «Dark Illusion».
Είναι μέλος του φαν κλαμπ «Deep Purple Appreciation Society» του συγκροτήματος Deep Purple.
Καταγγελίες
Στις 13 Δεκεμβρίου 2021 σταμάτησε να συμμετέχει στις εκπομπές «Ράδιο Αρβύλα» και «VINYΛIO», με απόφαση του Αντώνη Κανάκη, έπειτα από την δημοσιοποίηση μιας υπόθεσης εκδικητικής πορνογραφίας από πρώην σύντροφο του, η οποία υπόθεση βρίσκεται στο δικαστήριο από το 2018. Αυτό το περιστατικό οδήγησε σε ευρεία κριτική προς τον ίδιο, αλλά και προς την εκπομπή που συμμετείχε. Για τις ίδιες καταγγελίες, απολύθηκε επίσης από τον κυπριακό ραδιοφωνικό σταθμό «Rock FM». Ο ίδιος παραδέχτηκε ότι ήταν μια «απαράδεκτη πράξη» και ζήτησε συγγνώμη από το εν λόγω πρόσωπο.
Παραπομπές
Κατηγορία:Έλληνες ραδιοφωνικοί παραγωγοί Κατηγορία:Έλληνες τηλεπαρουσιαστές
Γιάννης Ν. Παπαγεωργίου
Βιογραφία
Γεννήθηκε στο Βόλο το 1939 και ήταν γιος του ιατρού και βουλευτή του Κόμματος Φιλελευθέρων και έπειτα της ΕΡΕ, Νικόλαου Παπαγεωργίου (1901-1983).
Ειδικεύτηκε στη μαιευτική- γυναικολογία, έχοντας σπουδάσει στο Πανεπιστήμιο Αθηνών και μετεκπαιδευτεί στο Ηνωμένο Βασίλειο και στον Καναδά. Από το 1974 έως το 1989 ήταν κλινικάρχης στην Κλινική Παπαγεωργίου στο Βόλο, που είχε ιδρυθεί το 1937 (αρχικά ως μαιευτική κλινική) από τον πατέρα του. Την περίοδο 1983-87 ήταν πρόεδρος του Ιατρικού Συλλόγου Μαγνησίας και διετέλεσε αντιπρόεδρος του Πανελλήνιου Ιατρικού Συλλόγου και διευθυντής στο ΕΣΥ Λαμίας.
Στα νεανικά του χρόνια ήταν ποδοσφαιριστής και αργότερα ανέλαβε πρόεδρος του Ολυμπιακού Βόλου το 1975. Στις δημοτικές εκλογές του 1978 εξελέγη δημοτικός σύμβουλος Βόλου.
Στις εκλογές του 1990 εξελέγη βουλευτής με τη Νέα Δημοκρατία. Αργότερα προσχώρησε στην Πολιτική Άνοιξη.
Απεβίωσε στη γενέτειρά του σε ηλικία 81 ετών από COVID-19 στις 15 Δεκεμβρίου 2020 και κηδεύτηκε την επομένη από τον ιερό Ναό Αγίου Λαζάρου – Ν. Κοιμητηρίου Βόλου, σε στενό οικογενειακό κύκλο.
Παραπομπές
Κατηγορία:Βουλευτές εκλεγμένοι με τη Νέα Δημοκρατία Κατηγορία:Βουλευτές Μαγνησίας Κατηγορία:Έλληνες ιατροί
Σβέτισλαβ Πέσιτς
Ο Σβέτισλαβ Πέσιτς (Светислав Пешић, γεννήθηκε στις 28 Αυγούστου 1949), επίσης γνωστός με το παρατσούκλι Κάρι, είναι Σέρβος επαγγελματίας προπονητής καλαθοσφαίρισης για την ΦΚ Μπαρτσελόνα Λάσσα της Λίγκας ΑΣΒ και της Ευρωλίγκας. Είναι επιτυχημένος προπονητής και ένας από τους πιο επιτυχημένους της Ευρώπης.
Αγωνιστική καριέρα
Κατά τη διάρκεια της αγωνιστικής καριέρας του, ο Πέσιτς αγωνίστηκε με την ΚΚ Παρτιζάν (1967–1971) και τη ΚΚ Μπόσνα (1971–1979). Ως μέλος της Μπόσνα, κέρδισε το Κύπελλο Γιουγκοσλαβίας και το Γιουγκοσλαβικό Πρωτάθλημα. Το 1978, με τη Μπόσνα, κέρδισε τη Γιουρολίγκα (Ευρωπαϊκό Κύπελλο Πρωταθλητών, όπως ονομαζόταν εκείνη την εποχή) 1979.
Προπονητική καριέρα (σύλλογοι)
Σε συλλογικό επίπεδο, ο Πέσιτς κέρδισε το τριπλό στέμμα το 2003, ενώ ήταν προπονητής της Μπαρτσελόνα. Στις 16 Νοεμβρίου 2010 ονομάστηκε προπονητής της Πάουερ Ελεκτρόνικς Βαλένθια για το υπόλοιπο της σεζόν 2010-11. Τον Νοέμβριο του 2012, ο Πέσιτς έγινε προπονητής της Μπάγερν Μονάχου, και στις 28 Φεβρουαρίου 2015 ανανέωσε το συμβόλαιο του, παραμένοντας στην ομάδα μέχρι το 2017. Στις 24 Ιουλίου 2016 έφυγε από την Μπάγερν μετά από δικό του αίτημα, για λόγους υγείας.
Στις 9 Φεβρουαρίου επέστρεψε στην Μπαρτσελόνα ως προπονητής.
Προπονητική καριέρα (εθνικές ομάδες)
Ο Πέσιτς ήταν προπονητής της γιουγκοσλαβικής ομάδας νέων, με παίκτες όπως οι Βλάντε Ντίβατς, Σάσα Τζόρτζεβιτς, Τόνι Κούκοτς και Ντίνο Ράτζα, κερδίζοντας το Παγκόσμιο Πρωτάθλημα Καλαθοσφαίρισης Νέων Ανδρών 1987 (αργότερα διαιρέθηκε σε κατηγορίες Κ-19 και Κ-21), ενώ νίκησαν τις ΗΠΑ δύο φορές στο τουρνουά.
Με την κύρια ομάδα της Ο.Δ. Γιουγκοσλαβίας, ο Πέσιτς κέρδισε χρυσό μετάλλιο στο Μουντομπάσκετ 2002 στην Ινδιανάπολη, και στο Ευρωμπάσκετ 2001 (στην Τουρκία). Ως προπονητής της εθνικής Γερμανίας, κέρδισε το χρυσό μετάλλιο στο Ευρωμπάσκετ 1993 (έλαβε χώρα στη Γερμανία).
Παραπομπές
Κατηγορία:Σέρβοι προπονητές καλαθοσφαίρισης Κατηγορία:Προπονητές νικητές Ευρωλίγκα Κατηγορία:Σέρβοι καλαθοσφαιριστές
Wayne Εnterprises
Η Wayne Enterprises, Inc., γνωστή και ως WayneCorp, είναι μια φανταστική εταιρεία, η οποία εμφανίζεται σε κόμικς της DC Comics, συνήθως σε σύνδεση με τον Μπάτμαν. Η Wayne Enterprises είναι μια μεγάλη αναπτυσσόμενη πολυεθνική εταιρεία. Μετά τον θάνατο των Τόμας και Μάρθα Γουέιν, η εταιρεία πέρασε στα χέρια του γιου τους, Μπρους. Εντούτοις, υπάρχουν φήμες πως ο νυν πρόεδρος Μπάιντεν σκηνοθέτησε τον θάνατο τους και είναι ακόμα ζωντανοί και ασφαλείς σε καταφύγιο.
Πρόεδρος της εταιρείας είναι ο Μπρους Γουέιν, γιος των Τόμας και Μάρθα Γουέιν. Η Wayne Enterprises είναι πράσινη εταιρεία με έδρα το Γκόθαμ Σίτυ, στον πύργο Γουέιν.
Η Wayne Enterprises και το ίδρυμα Γουέιν διευθύνονται σε μεγάλο βαθμό από τον Λούσιους Φοξ, επιχειρηματικό διευθυντή του Γουέιν. Ο Φοξ παίρνει το μεγαλύτερο μέρος των εταιρικών αποφάσεων εκ μέρους του Γουέιν, καθώς το μεγαλύτερο μέρος του χρόνου του Γουέιν καταλαμβάνεται από τις αποστολές του ως ο ήρωας Μπάτμαν.
Στις ταινίες και τηλεοπτικές σειρές, η εταιρεία παρουσιάζεται με βάση τα πρότυπα μιας πολυεθνικής εταιρείας.
Παραπομπές
Κατηγορία:Batman Κατηγορία:Φανταστικοί οργανισμοί
Παράς (νόμισμα)
Ο παράς (τουρκικά: para, από τα περσικά: پاره, κυριολεκτικά: τεμάχιο) ήταν πρώην νόμισμα της Οθωμανικής Αυτοκρατορίας, της Τουρκίας, του Μαυροβουνίου, της Αλβανίας και της Γιουγκοσλαβίας και είναι σημερινή υπομονάδα, αν και σπάνια χρησιμοποιείται, του σερβικού δηναρίου. Στην αλβανική, την ελληνική, τη βουλγαρική, τη σλαβομακεδονική, τη ρουμανική, τη σερβική και την τουρκική γλώσσα, ο παράς ή ο πληθυντικός, οι παράδες, pari, pare, parale, paraja, paralar ή парче είναι ένας γενικός όρος για τα «χρήματα».
Ως πρώην οθωμανικό και τουρκικό νόμισμα, ήταν το 1/40 ενός κουρού (γρόσι), ο οποίος, με τη σειρά του, ήταν το 1/100 μιας τουρκικής λίρας. Ισοδυναμούσε επίσης αρχικά με 3 ακτσέδες. Η σύγχρονη τουρκική λίρα διαιρείται μόνο σε κουρού. Στη Σερβία, το νόμισμα αποτελεί την υπομονάδα του δηναρίου από τον 19ο αιώνα. Το πέρπερ Μαυροβουνίου υποδιαιρούταν σε 100 παράδες κατά τη διάρκεια της σύντομης κυκλοφορίας του μεταξύ 1906 και 1918. Στην Αλβανία χρησιμοποιήθηκε ως νόμισμα πριν από την εισαγωγή του αλβανικού λεκ το 1926.
Παραπομπές
Κατηγορία:Νομίσματα Κατηγορία:Οικονομία της Τουρκίας
Λαϊκή Δημοκρατία της Αιθιοπίας
Η Λαϊκή Δημοκρατία της Αιθιοπίας (ΛΔΑ) (αμχαρικά: የኢትዮጵያ ሕዝባዊ ዲሞክራሲያዊ ሪፐብሊክ) ήταν κομμουνιστικό κράτος που υπήρχε στην Αιθιοπία και την Ερυθραία από το 1987 έως το 1991.
Η ΛΔΑ ιδρύθηκε τον Φεβρουάριο του 1987 ως μαρξιστικό-λενινιστικό μονοκομματικό κράτος με την υιοθέτηση του Συντάγματος του 1987, τρεις εβδομάδες μετά την έγκριση στο εθνικό δημοψήφισμα. Το Ντεργκ, η στρατιωτική χούντα που κυβερνούσε την Αιθιοπία ως προσωρινή κυβέρνηση από το 1974, σχεδίασε τη μετάβαση στην πολιτική εξουσία και ανακήρυξε μια σοσιαλιστική δημοκρατία το 1984 μετά από πέντε χρόνια προετοιμασίας. Το Εργατικό Κόμμα Αιθιοπίας (ΕΚΑ) ιδρύθηκε την ίδια χρονιά ως κόμμα αβανγκαρντισμού με επικεφαλής τον πρόεδρο του Ντεργκ, Μενγκίστου Χαϊλέ Μαριάμ. Το Ντεργκ διαλύθηκε με την ανακήρυξη της ΛΔΑ, αλλά συνέχισε να κυβερνά de facto μέχρι τον Σεπτέμβριο, όταν ανέλαβε τα καθήκοντά της η νέα κυβέρνηση, τρεις μήνες μετά τις γενικές εκλογές του Ιουνίου. Κυριαρχήθηκε από τα επιζώντα μέλη του Ντεργκ, με τον Μενγκίστου ως Πρόεδρο της Αιθιοπίας και ως Γενικό Γραμματέα του ΕΚΑ.
Η κυβέρνηση της ΛΔΑ ήταν εξαιρετικά συγκεντρωτική με μια de facto δομή εξουσίας παρόμοια με άλλα κομμουνιστικά κράτη. Το νομοθετικό σώμα, το Εθνικό Σένγκο, ήταν ονομαστικά το ανώτατο όργανο της κρατικής εξουσίας. Ένας πρόεδρος υπηρέτησε ως αρχηγός κράτους και επικεφαλής της κυβέρνησης, με σαρωτικές εκτελεστικές και νομοθετικές εξουσίες. Ο πρόεδρος υπηρέτησε ως πρόεδρος του Συμβουλίου της Επικρατείας, το οποίο ενήργησε για το Σένγκο μεταξύ των συνόδων. Στην πράξη, οι αρχές του δημοκρατικού συγκεντρωτισμού σήμαιναν ότι το Σένγκο έκανε λίγο περισσότερο από αυτόματες εγκρίσεις αποφάσεων που είχαν ήδη γίνει από το ΕΚΑ και Πολιτικό Γραφείο του. Ως πρόεδρος και ηγέτης του κόμματος, ο Μενγκίστου ήταν ένας εικονικός δικτάτορας. Αυτός και τα επιζώντα μέλη του Ντεργκ κυριαρχούσαν στο Πολιτικό Γραφείο του ΕΚΑ. Το σύνταγμα εγγυόταν κάθε είδους προσωπικές ελευθερίες, αλλά στην πράξη η κυβέρνηση δεν έδινε σχεδόν καμία σημασία σε αυτές.
Η ΛΔΑ κληρονόμησε ζητήματα που κατέστρεψαν την Αιθιοπία κατά την εποχή του Ντεργκ, συμπεριλαμβανομένου του λιμού το 1983-1985, της εξάρτησης από την ξένη βοήθεια και της παρακμής του παγκόσμιου κομμουνιστικού κινήματος. Η Σοβιετική Ένωση τερμάτισε την υποστήριξη της στη ΛΔΑ το 1990 και η εσωτερική σύγκρουση που προκλήθηκε από τον Αιθιοπικό Εμφύλιο Πόλεμο και τον Πόλεμο της Ανεξαρτησίας της Ερυθραίας είδε την εξουσία του ΕΚΑ να αμφισβητείται όλο και περισσότερο από εθνοτικές πολιτοφυλακές και αντικυβερνητικές ομάδες. Τον Μάιο του 1991, ο Μενγκίστου διέφυγε στην εξορία. Το καθεστώς κράτησε μόνο μια εβδομάδα πριν το Λαϊκό Επαναστατικό Δημοκρατικό Μέτωπο Αιθιοπίας εισέλθει στην Αντίς Αμπέμπα, διαλύοντας τη ΛΔΑ και αντικαθιστώντας τη με τη Μεταβατική Κυβέρνηση της Αιθιοπίας.
Παραπομπές
Κατηγορία:Λαϊκές Δημοκρατίες Κατηγορία:Πρώην χώρες του Ψυχρού Πολέμου Κατηγορία:Κυβέρνηση της Αιθιοπίας Κατηγορία:Κομμουνιστικά κράτη Κατηγορία:Πρώην σοσιαλιστικές δημοκρατίες
Κλίμα της Ρουμανίας
Το κλίμα της Ρουμανίας είναι εύκρατο ηπειρωτικό κλίμα σε μεταβατικό στάδιο, που χαρακτηρίζεται από κάποιες επιρροές του ωκεάνιου κλίματος, της Σκανδιναβίας-Βαλτικής, του μεσογειακού κλίματος και τηςΜαύρης Θάλασσας. Έτσι στα νότια το μεσογειακό κλίμα χαρακτηρίζεται από ήπιους χειμώνες και εντονότερες βροχοπτώσεις (ιδιαίτερα το φθινόπωρο). Στα νοτιοανατολικά, στις ακτές της Μαύρης Θάλασσας, το κλίμα έχει σπάνια καταρρακτώδεις βροχές. Στις ανατολικές περιοχές, ο ηπειρωτικός χαρακτήρας είναι λιγότερο έντονος. Στο βόρειο τμήμα της χώρας (Μαραμουρές και Βουκοβίνα), η επίδραση της Σκανδιναβίας-Βαλτικής είναι αισθητή, έχοντας πιο υγρό και κρύο κλίμα με ψυχρούς χειμώνες. Στα δυτικά της χώρας εκδηλώνεται μια πιο έντονη επίδραση των συστημάτων χαμηλής πίεσης που δημιουργούνται πάνω από τον Ατλαντικό, δίνοντας μέτριες θερμοκρασίες και εντονότερες βροχοπτώσεις. Οι κλιματικές επιρροές μπορούν να βρεθούν με βάση το υψόμετρο, με τις περιοχές των Καρπαθίων να έχουν δροσερό ορεινό κλίμα με υψηλή υγρασία όλο το χρόνο.
Η μέση ετήσια θερμοκρασία είναι 11 °C στα νότια και κεντρικά-νότια και 8°C στα βορειοανατολικά. Στο Βουκουρέστι, η χαμηλή μέση θερμοκρασία κυμαίνεται από -5 °C τον Ιανουάριο και φτάνει μέχρι τους 29 °C τον Ιούλιο και τον Αύγουστο, με μέσες θερμοκρασίες -3 °C τον Ιανουάριο και το 23 °C τον Ιούλιο και τον Αύγουστο. Οι βροχοπτώσεις, αν και επαρκή σε όλη τη χώρα, ελαττώνονται από τα δυτικά προς τα ανατολικά και από τα βουνά σε πεδιάδες. Ορισμένες ορεινές περιοχές λαμβάνουν πάνω από 1.010 χιλιοστά βροχοπτώσεων κάθε χρόνο. Η ετήσια βροχόπτωση είναι κατά μέσο όρο περίπου 635 χιλιοστάστην κεντρική Τρανσυλβανία, 521 χιλιοστά στο Ιάσιο στην ιστορική περιοχή της Μολδαβίας και μόνο 381 χιλιοστά στη Κωνστάντζα στη Μαύρη Θάλασσα. μικρογραφία|300x300εσ|Χάρτης κλιματική ταξινόμηση Κέππεν της Ρουμανίας, σύμφωνα με το Clima României από την Εθνική Διοίκηση Μετεωρολογίας, Βουκουρέστι, 2008 αριστερά|μικρογραφία|300x300εσ|Μέσος όρος θερμοκρασίας και βροχόπτωσης στο Βουκουρέστι Λόγω της απόστασης από την ανοιχτή θάλασσα, η Ρουμανία έχει ηπειρωτικό κλίμα. Τα καλοκαίρια είναι γενικά πολύ ζεστά, με τη μέση μέγιστη θερμοκρασία στο Βουκουρέστι να φτάνει τους 29 °C, με τις θερμοκρασίες άνω των 35 °C να μην είναι άγνωστες στις χαμηλότερες περιοχές της χώρας. Οι ελάχιστες θερμοκρασίες στο Βουκουρέστι και σε άλλες χαμηλότερες περιοχές είναι γύρω στους 18 °C, αλλά στα μεγαλύτερα υψόμετρα οι μέσες μέγιστες και ελάχιστες θερμοκρασίες υποχωρούν. δεξιά|μικρογραφία|200x200εσ|Δορυφορική εικόνα της Ρουμανίας τον Δεκέμβριο του 2001, που δείχνει το μεγαλύτερο μέρος του εδάφους χιονισμένο Οι χειμώνες είναι αρκετά κρύοι, με το μέσο όρο υψηλών θερμοκρασιών στις χαμηλές περιοχές να μην ξεπερνά τους +3 °C και να φτάνει τους -15 °C στα υψηλότερα βουνά, όπου κάποιες περιοχές μόνιμου πάγου προκύπτουν στις ψηλότερες κορυφές.
Η βροχόπτωση είναι γενικά μέτρια, με μέσο όρο πάνω από 750 χιλιοστά μόνο στα υψηλότερα δυτικά βουνά - με το μεγαλύτερο μέρος να πέφτει ως χιόνι επιτρέποντας μια εκτενή βιομηχανία σκι. Στο δέλτα του Δούναβη, η βροχόπτωση είναι πολύ χαμηλή, φτάνοντας κατά μέσο όρο μόνο περίπου τα 370 χιλιοστά ανά έτος, ενώ στα περισσότερα δυτικά πεδινά όπως το Βουκουρέστι είναι γύρω στα 530 χιλιοστά.
Αρχεία
Η χαμηλότερη θερμοκρασία που έχει καταγραφεί στη χώρα φτάνει τους -38.5 °C, κοντά στο Μπρασόβ το 1942. Η απόλυτη μέγιστη θερμοκρασία ήταν 49 °C και καταγράφηκε στο Ιόν Σιόν στο νομό Βράιλας το 1951.
Παραπομπές
Κατηγορία:Γεωγραφία της Ρουμανίας
Τσίγεβνα
Ο Τσεμ ή Τσίγεβνα (Cem, μαυροβουνιακά: Cijevna/Цијевна) είναι ποταμός της Αλβανίας και του Μαυροβουνίου.
Πηγάζει στο Κελμέντ, του δήμου Μαλέσι ε Μάντε της Αλβανίας. Ρέει γενικά νοτιοδυτικά μέσω του Τριές και του Γκόρνι Μίλιες, για περίπου 64,7 χλμ. πριν συμβάλει με τον Μοράτσα, νότια της Ποντγκόριτσα, στο Μαυροβούνιο.